
          REPUBLIKA HRVATSKA                                         
OPĆINSKI SUD U NOVOM ZAGREBU
             ZAGREB, Turinina 3
Posebna sudska pisarnica za izvršenje
          prekršajnopravnih sankcija                                                                             

R E P U B L I K A  H R V A T S K A
R J E Š E N J E

	Općinski sud u Novom Zagrebu, po sutkinji Bojani Atanasov, uz sudjelovanje sudske referentice Lidije Grdunac, u predmetu izvršenja prekršajnopravnih sankcija izrečenih osuđenom Darku Babiću, 1. rujna 2026.

r i j e š i o   j e

	I. Na temelju članka 152. stavka 6. Prekršajnog zakona („Narodne novine“ broj 107/07., 39/13., 157/13., 110/15., 70/17., 118/18., 114/22.) neplaćena novčana kazna izrečena osuđenom Darku Babiću, OIB 85822185522, rođenom 27.2.1971., sa prebivalištem u Zagrebu, Brune Bušića 25 u iznosu od 2.960,18 EUR (dvije tisuće devetsto šezdeset eura i osamnaest centi), pravomoćnom presudom Općinskog suda u Novom Zagrebu poslovni broj Pp-551/2024 od 10. veljače 2024. zamjenjuje se radom za opće dobro u trajanju od  150 (sto pedeset) sati. 
	II. Osuđenik se upućuje na izvršavanje rada za opće dobro iz točke I. ovog rješenja u ustanovu ili drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
	III. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada ili ga ne izvrši svojom krivnjom u roku koji je za to određen, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 60 (šezdeset) dana.
	IV. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi davanja izjave o prihvaćanju rada za opće dobro  i uručenja naredbe o upućivanju na izvršenje rada, jer će u suprotnome sud odmah izdati naredbu o upućivanju osuđenika na izdržavanje zatvora iz točke III. u nadležnu ustanovu za izvršavanje zatvora.
Obrazloženje

	 1.  Presudom Općinskog suda u Novom Zagrebu poslovni broj Pp-551/2024 od 10. veljače 2024. osuđenom Darku Babiću, izrečena je novčana kazna u iznosu od 3.000,00 EUR, zbog prekršaja iz članka 199. stavka 8. i dr. Zakona o sigurnosti prometa na cestama u koju je uračunato vrijeme za koje je bio lišen slobode u vezi s počinjenim prekršajima kao 39,82 EUR. 
	 2.  Odluka o prekršaju postala je pravomoćna 10. veljače 2024. i izvršna 13. svibnja 2024.
	            3. Budući da osuđenik u roku određenom u odluci o prekršaju nije platio novčanu kaznu niti je ona naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 EUR novčane kazne zamjenjuje s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest niti dulji od 240 sati, a zatvor ne smije biti kraći od tri ni dulji od 60 dana.
4. Prema odredbi članka 151. stavka 2. Prekršajnog zakona, pravomoćna odluka izvršava se kad je uredno uručena osuđeniku i kad za njeno izvršenje ne postoje zakonske smetnje. 
	5.  Budući da su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi uručenja naredbe o upućivanju na izvršenje rada u jednu od ustanova i pravnih osoba iz evidencije iz članka 152. a stavka 2. Prekršajnog zakona, s područja svoje nadležnosti.
	 6. Rješenjem je određena i zamjena neplaćene novčane kazne zatvorom za slučaj da osuđenik ne prihvati rad za opće dobro, sukladno odredbi članka 152.c stavka 6. Prekršajnog zakona, ili ga ne izvrši svojom krivnjom u roku koji je za to određen sukladno odredbi članka 34. stavka 3. Prekršajnog zakona.
	 7. Ako osuđenik plati novčanu kaznu nakon pravomoćnosti ovog rješenja, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
	 8. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada  za opće dobro, sukladno odredbi članka 152. c stavka 1. i 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.

U Zagrebu 1. rujna 2026.

Sudska referentica                                                                                      Sutkinja                                                                                                           
Lidija Grdunac, v.r.                                                                       Bojana Atanasov, v.r.

                                                                                              
UPUTA O PRAVNOM LIJEKU:
	Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu, Turinina 3, u dva primjerka, a o žalbi odlučuje Visoki prekršajni sud Republike Hrvatske.


Za točnost otpravka – ovlaštena referentica
Lidija Grdunac

